ai4bharat/Pralekha huggingface dataset:
অসামরিকবিমানপরিবহণমন্ত্রক
কেন্দ্রীয় মন্ত্রিসভা সরকারি-বেসরকারি অংশীদারিত্বে ভারতীয় বিমানবন্দর কর্তৃপক্ষের জয়পুর, গুয়াহাটি ও তিরুবনন্তপুরম – এই তিনটি বিমানবন্দর লিজ দেবার প্রস্তাব অনুমোদন করেছে
নয়াদিল্লি, ১৯ আগস্ট, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ সরকারি-বেসরকারি অংশীদারিত্বে ভারতীয় বিমানবন্দর কর্তৃপক্ষের আওতাধীন জয়পুর, গুয়াহাটি ও তিরুবনন্তপুরম – এই তিনটি বিমানবন্দর লিজ দেবার প্রস্তাব অনুমোদন করেছে।
ভারতীয় বিমানবন্দর কর্তৃপক্ষ পরিচালিত বিশ্ব প্রতিযোগিতামূলক নিলামে সফল দরদাতা হিসেবে ঘোষিত আদানি এন্টারপ্রাইজ লিমিটেডকে এই তিনটি বিমানবন্দর পরিচালন ও বিকাশে ৫০ বছরের জন্য লিজ দেওয়া হয়েছে।
এর ফলে, রাষ্ট্রায়ত্ত এই ক্ষেত্রগুলিতে প্রয়োজনীয় বিনিয়োগ ছাড়াও পরিষেবার মানোন্নয়ন, দক্ষতা বৃদ্ধি এবং পেশাদারিত্ব আসবে।
প্রেক্ষাপট :
সরকার প্রায় এক দশক আগে বিমান চলাচল ক্ষেত্রের পরিচালন এবং উন্নয়নে সরকারি-বেসরকারি অংশীদারিত্বের ভিত্তিতে দিল্লি এবং মুম্বাই বিমানবন্দর লিজ দিয়েছিল।
এই সরকারি-বেসরকারি অংশীদারিত্বের ফলে বিমানবন্দরগুলিকে বিশ্বমানের গড়ে তোলা সম্ভব হয়েছে। এই বিমানবন্দরগুলিতে যাত্রী স্বাচ্ছন্দ্যের জন্য বিশ্বমানের সুবিধাও রয়েছে। দেশের অন্যান্য অঞ্চলের বিমানবন্দরগুলির উন্নয়নের যথাযথ প্রয়াস চালানো হচ্ছে। এতে বিমানবন্দর এবং বিমান পরিবহণে পরিকাঠামোগত উন্নয়নও সম্ভবপর হয়েছে। এর ফলে ভারতীয় বিমানবন্দর কর্তৃপক্ষের রাজস্বও বৃদ্ধি পেয়েছে।এমনকি বিমানবন্দরে এয়ার ট্র্যাফিক পরিকাঠামোর উন্নতি হয়েছে। সরকারি এবং বেসরকারি অংশীদারিত্বের মাধ্যমে দ্বিতীয় ও তৃতীয় স্তরের শহরগুলিতে আন্তর্জাতিক মানের বিমানবন্দর গড়ে তোলা সম্ভবপর হচ্ছে। আন্তর্জাতিক বিমানবন্দর পর্ষদের বিমান পরিষেবা প্রদান গুণমানের সূচকে ভারতের পাঁচটি বিমানবন্দর জায়গা করে নিয়েছে।
এই পরিপ্রেক্ষিতে সরকারি-বেসরকারি অংশীদারিত্ব মূল্যায়ন কমিটির পরামর্শের ভিত্তিতে ভারতীয় বিমানবন্দর কর্তৃপক্ষ দেশের আরও বেশ কয়েকটি বিমানবন্দর সরকারি-বেসরকারি অংশীদারিত্বে পরিচালন ব্যবস্থাপনা ও বিমান চলাচলের উন্নয়নে সিদ্ধান্ত নিয়েছে। সরকারি-বেসরকারি অংশীদারিত্ব মূল্যায়ন কমিটির  বাইরে যে কোন বিষয়ে সিদ্ধান্ত নেওয়ার জন্য সরকার সচিব পর্যায়ের একটি ক্ষমতাপ্রাপ্ত গোষ্ঠী গঠন করেছে।
পিপিপিএসি-র নথি লেনদেনে অনুমোদন দিয়েছে সরকার। এই পুরো নিলাম প্রক্রিয়াটি সম্পন্ন হয়েছে নীতি আয়োগ, অর্থ মন্ত্রকের আওতাধীন ব্যয়বরাদ্দ দপ্তর এবং অর্থনৈতিক বিষয়ক দপ্তরের প্রতিনিধি নিয়ে গঠিত সচিবদের পর্যায়ের ক্ষমতাপ্রাপ্ত গোষ্ঠীর দ্বারা।
ভারতীয় বিমানবন্দর কর্তৃপক্ষ এই বিমানবন্দরগুলি লিজ দেওয়ার জন্য ২০১৮ সালের ১৪ই ডিসেম্বর বিশ্বব্যাপী নিলাম প্রতিযোগিতার প্রস্তাব দিয়েছিল। ২০১৯-এর ১৬ই ফেব্রুয়ারি থেকে এই নিলাম প্রক্রিয়া শুরু হয়। আদানি এন্টারপ্রাইজেস লিমিটেড জয়পুর, গুয়াহাটি ও তিরুবনন্তপুরম – এই তিনটি বিমানবন্দরের জন্য সর্বাধিক সফল দরদাতা হিসেবে বিবেচিত হয়েছে।
(CG/SS/DM
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণের ৫৪ কোটি ৫৮ লক্ষেরও বেশি ডোজ দেওয়া হয়েছে
বর্তমানে আরোগ্য লাভের হার ৯৭.৪৮%
গত ২৪ ঘণ্টায় নতুন করে সংক্রমিত হয়েছেন ৩২ হাজার ৯৩৭ জন
ভারতে সক্রিয় সংক্রমিতের সংখ্যা ৩ লক্ষ ৮১ হাজার ৯৪৭; মোট সংক্রমিতের ১.১৮ শতাংশ চিকিৎসাধীন
২১ দিন ধরে দৈনিক সংক্রমিতের হার ৩ শতাংশের কম – ২.৭৯ শতাংশ
নতুনদিল্লি, ১৬ জুলাই, ২০২১
দেশে এ পর্যন্ত ৫৪,৫৮,৫৭,১০৮টি টিকার ডোজ দেওয়া হয়েছে। গতকাল টিকা দেওয়া হয়েছে ১৭,৪৩,১১৪ জনকে। স্বাস্থ্যকর্মীদের মধ্যে ১,০৩,৫০.৭৫১ জন টিকার প্রথম ডোজ এবং ৮১,০০,৬১৫ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮২,৭৮,৭৮৭ জন প্রথম ডোজ এবং ১,২১,৭৩,১৩৩ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ১৯,৬৮,৯৯,৪৬৬ জন এবং দ্বিতীয় ডোজ পেয়েছেন ১,৫৪,১০,৪১৬ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১১,৭৩,৮৯.৯৮২ জন। আর দ্বিতীয় ডোজ পেয়েছেন ৪,৫৭,৯১,২৩০ জন। যাঁদের বয়স ৬০-এর ওপরে তাঁদের মধ্যে ৮,১১,৫৩,৮৩৪ জন প্রথম ডোজ এবং ৪,০৩,০৮,৯৬৪ জন দ্বিতীয় ডোজ পেয়েছেন।
২১ জুন থেকে সর্বজনীন টিকাকরণের নতুন পর্যায় শুরু হয়েছে। দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩৫ হাজার ৯০৯জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ১৪ লক্ষ ১১ হাজার ৯২৪ জন সুস্থ হয়ে উঠেছেন। জাতীয় আরোগ্য লাভের হার ৯৭.৪৮ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ৩২ হাজার ৯৩৭ জন। গত ৫০ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৩ লক্ষ ৮১ হাজার ৯৪৭ জন চিকিৎসাধীন। দেশে মোট সংক্রমিতের মাত্র ১.১৮ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১১ লক্ষ ৮১ হাজার ২১২টি নমুনা পরীক্ষা করা হয়েছে। এ পর্যন্ত দেশে ৪৯ কোটি ৪৮ লক্ষ ০৫ হাজার ৬৫২টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ২.০১ শতাংশ এবং দৈনিক সংক্রমণের হার ২.৭৯ শতাংশ। গত ২১ দিন ধরে দৈনিক সংক্রমণের হার ৩ শতাংশের কম আর ৭০ দিন ধরে ৫ শতাংশের কম।
CG/CB/
(Visitor Counter : 169
ক্রেতা, খাদ্যএবংগণবন্টনমন্ত্রক
লকডাউন চলাকালীন দেশের উত্তরপূর্বাঞ্চলে ভারতীয় খাদ্য নিগমের বিভিন্ন উদ্যোগ
নয়াদিল্লি, ১৯ এপ্রিল, ২০২০
লকডাউন ঘোষণার পর থেকে ভারতীয় খাদ্য নিগম দেশের উত্তর-পূর্বাঞ্চলের রাজ্যগুলিতে খাদ্যশস্য সরবরাহের ওপর বিশেষ নজর দিয়েছে। উত্তর-পূর্বের প্রতিকূল ভৌগোলিক পরিস্থিতি এবং সীমিত রেল যোগাযোগের কারণে খাদ্যশস্য সরবরাহের ক্ষেত্রে বিভিন্ন চ্যালেঞ্জের সম্মুখীন হতে হয়। ভারতীয় খাদ্য নিগম উত্তর-পূর্বের রাজ্যগুলিতে চাল ও গম সরবরাহ অব্যাহত রাখতে গণবন্টন ব্যবস্থার পাশাপাশি অন্যান্য উদ্যোগও নিয়েছে।
দেশ জুড়ে লকডাউনের সময় বিগত ২৫ দিনে খাদ্য নিগম প্রায় ৪ লক্ষ ৪২ হাজার মেট্রিক টন খাদ্যশস্য সরবরাহ করেছে। উত্তর-পূর্বের ৭টি রাজ্যে নিগমের যে ৮৬টি ডিপো রয়েছে, তার মধ্যে কেবল ৩৮টির সঙ্গে রেল যোগাযোগ রয়েছে। এই পরিস্থিতিতে আসাম থেকে ট্রাকে করে বাকি রাজ্যগুলিতে খাদ্যশস্য সরবরাহ করা হচ্ছে। এছাড়াও উত্তর-পূর্বের রাজ্যগুলির ভৌগোলিক প্রতিকূলতার দরুণ আসামের কয়েকটি বাদে নিগমের বাকি মজুত ভান্ডারগুলি আকারে ছোট। এই কারণে নিয়মিত সরবরাহ বজায় রাখা অত্যন্ত জরুরি। ট্রাক চলাচলের ক্ষেত্রে নানা অসুবিধার পাশাপাশি, উত্তর-পূর্বের একাধিক রাজ্যে আন্তঃরাজ্য সীমান্ত দিয়ে যাতায়াতের ক্ষেত্রেও নিগমকে বাধার সম্মুখীন হতে হচ্ছে।
এসব সত্ত্বেও উত্তর-পূর্বের সমস্ত রাজ্যে খাদ্যশস্যের নিরন্তর সরবরাহ অব্যাহত রাখা হয়েছে। লকডাউনের ২৫ দিনে এই অঞ্চলের রাজ্য সরকারগুলিকে ৩ লক্ষ ৫১ হাজার মেট্রিক টনেরও বেশি খাদ্যশস্য সরবরাহ করা হয়।
(CG/BD/SB
বিদ্যুৎমন্ত্রক
পাওয়ার ফিন্যান্স কর্পোরেশন ২০২০-২১ অর্থবর্ষে এযাবৎ সর্বাধিক ৮৪৪৪ কোটি টাকা মুনাফা করেছে, বার্ষিক বৃদ্ধির হার প্রায় ৪৯ শতাংশ
নতুন দিল্লি, ১৫ জুন, ২০২১
কেন্দ্রীয় শক্তি মন্ত্রকের অধীন ব্যাঙ্ক বহির্ভূত আর্থিক প্রতিষ্ঠান পাওয়ার ফিন্যান্স কর্পোরেশন ২০২০-২১ অর্থবর্ষে এযাবৎ সর্বাধিক ৮,৪৪৪ কোটি টাকা মুনাফা করেছে, যা বার্ষিক ভিত্তিতে ৪৯ শতাংশ বেশি।
• কর মেটানোর পর এযাবৎ সর্বাধিক বার্ষিক মুনাফার পরিমাণ ৮,৪৪৪ কোটি টাকা।
• ২০১৯-২০ অর্থবর্ষের তুলনায় কর মেটানোর পর মুনাফার পরিমাণ ৪৯ শতাংশ বেশি।
• ২০১৯-২০ অর্থবর্ষে সুদ বাবদ আয়ের পরিমাণ ২৮ শতাংশ বেড়ে ১২ হাজার ৯৫১ কোটি টাকা হয়েছে।
• সংস্থার শেয়ার প্রতি লভ্যাংশের পরিমাণ ২ টাকা ঘোষণা করে হয়। এরফলে, পাওয়ার ফিন্যান্স কর্পোরেশন ২০২০-২১ অর্থবর্ষে শেয়ার প্রতি ১০ টাকা লভ্যাংশ দিয়েছে।
• মুনাফা বৃদ্ধির ফলে সংস্থাটির মোট আর্থিক পরিমাণ দাঁড়িয়েছে ৫২ হাজার ৩৯৩ কোটি টাকা।
• ২০২০-২১ অর্থবর্ষে অনুৎপাদক সম্পদের হার ২৫ শতাংশ কমে ২৩৮ বেসিস পয়েন্ট হয়েছে। বর্তমানে সংস্থার অনুৎপাদক সম্পদের হার ৫.৭০ শতাংশ।
• ২০১৯-২০ অর্থবর্ষের তুলনায় কর মেটানোর পর ক্রমপুঞ্জিত মুনাফার পরিমাণ ৬৬ শতাংশ বেড়েছে।
• এমনকি, অনুৎপাদক সম্পদের ক্রমপুঞ্জিত হার ২০১৯-২০ অর্থবর্ষের ৩.৫৭ শতাংশ থেকে ২০২০-২১ অর্থবর্ষে কমে হয়েছে ১.৯১ শতাংশ।
আত্মনির্ভর ভারত অভিযানের আওতায় বিদ্যুৎ বন্টন সংস্থাগুলিকে  নগদ যোগান :-
আত্মনির্ভার ভারত কর্মসূচির আওতায় কেন্দ্রীয় সরকার বিদ্যুৎ বন্টন সংস্থাগুলিকে নগদ যোগানের কথা ঘোষণা করে। সেই অনুসারে পাওয়ার ফিন্যান্স কর্পোরেশন ও তার সহযোগী সংস্থাগুলি এখনও পর্যন্ত বিদ্যুৎ বন্টন সংস্থাগুলির জন্য ১ লক্ষ ৩৪ হাজার ৭৮২ কোটি টাকা সাহায্য মঞ্জুর করেছে। এরমধ্যে, ৭৮ হাজার ৮৫৫ কোটি টাকা দেওয়া হয়েছে। পাওয়ার ফিন্যান্স কর্পোরেশনের চেয়ারম্যান তথা ম্যানেজিং ডায়রেক্টর শ্রী আর এস ধিঁলো ২০২০-২১ অর্থবর্ষে সংস্থার কাজকর্মের প্রশংসা করেছেন। উল্লেখ করা যেতে পারে, সংস্থাটি ২০২০-২১ অর্থবর্ষে এযাবৎ সর্বাধিক আর্থিক মুনাফা করেছে, যা থেকে প্রতিকূল আর্থিক অবস্থা সত্বেও সংস্থাটির বুনিয়াদি ভিত্তির প্রমাণ মেলে।
CG/BD/AS/
(Visitor Counter : 121
প্রধানমন্ত্রীরদপ্তর
লালকেল্লা ময়দানের ১৫ই আগস্ট পার্কে দশেরা উৎসবে প্রধানমন্ত্রীর যোগদান
নয়াদিল্লি, ১৯ অক্টোবর, ২০১৮
প্রধানমন্ত্রী শ্রী নরেন্দ্র মোদী নতুন দিল্লীর লালকেল্লার ময়দানের ১৫ই আগস্ট পার্কে দশেরা উৎসবে যোগ দেন।
প্রধানমন্ত্রী, লব-কুশ রামলীলা কমিটি আয়োজিত রামলীলা প্রত্যক্ষ করেন। অশুভ শক্তির বিরুদ্ধে শুভ শক্তির বিজয়ের প্রতীকস্বরূপ রাবন, কুম্ভকর্ণ এবং মেঘনাদের কুশপুত্তলিকা দাহ অনুষ্ঠানও তিনি দেখেন।
অনুষ্ঠানে রাষ্ট্রপতি শ্রী রামনাথ কোবিন্দ ও অন্যান্য বহু বিশিষ্ট ব্যক্তি যোগ দেন।
CG/DM/…
(Visitor Counter : 58
পর্যটনমন্ত্রক
দেশের ৭৫টি ঐত্যিহাসিক স্থানে, যেগুলি পর্যটন ক্ষেত্রও আন্তর্জাতিক যোগ দিবস উদযাপিত
২০২২ সালে আন্তর্জাতিক যোগ দিবস উদযাপনে ৯টি স্থান হচ্ছে পূর্বাঞ্চলে
কলকাতা, ২১ জুন, ২০২২
দেশের অন্যান্য অংশের সঙ্গে পূর্বাঞ্চলও ২০২২ সালের আন্তর্জাতিক যোগ দিবস উদযাপন করছে। ভারত সরকার ২০২২ সালে আন্তর্জাতিক যোগ দিবস পালনের জন্য যে ৭৫টি ঐতিহাসিক স্থান বেছে নিয়েছে, তার মধ্যে ৯টি পূর্বাঞ্চলে।
এর মধ্যে পশ্চিমবঙ্গের বেলুড় মঠে কেন্দ্রীয় শিক্ষা প্রতিমন্ত্রী ডাঃ সুভাষ সরকারের নেতৃত্বে দিনটি উদযাপিত হয়। কলকাতা-স্থিত পর্যটন মন্ত্রকের পূর্বাঞ্চলীয় শাখা, কেন্দ্রীয় বিদ্যালয় সংস্থান এবং রামকৃষ্ণ মিশন ও মঠ একযোগে দিনটি পালন করে। প্রায় ১০০০ জন মানুষ এতে অংশ নেন।
দার্জিলিং – এ কেন্দ্রীয় রেল ও বস্ত্র প্রতিমন্ত্রী শ্রীমতী দর্শনা জারদোশ বাতাসিয়া লুপে যোগ দিবস পালন অনুষ্ঠানে নেতৃত্ব দেন। বর্ষা উপেক্ষা করে প্রায় ২৫০ জন মানুষ এতে অংশ নেন।
ওডিশায় ময়ূরভঞ্জে মা কিশকেশ্বরী মন্দির প্রাঙ্গণে প্রায় ৫০০ মানুষের উপস্থিতিতে কেন্দ্রীয় উপজাতি প্রতিমন্ত্রী শ্রী বিশ্বেশ্বর টুডুর নেতৃত্বে যোগ দিবস পালিত হয়।
ওডিশার পুরীর সমুদ্রতটে কেন্দ্রীয় ভারী শিল্প মন্ত্রী শ্রী মহেন্দ্রনাথ পান্ডে আন্তর্জাতিক যোগ দিবস অনুষ্ঠানে নেতৃত্ব দেন। ৪০০ জন এতে অংশ নেন।
ওডিশার কোনারকের সূর্য মন্দিরে কেন্দ্রীয় রেল ও যোগাযোগ মন্ত্রী শ্রী অশ্বিনী বৈষ্ণবের নেতৃত্বে ভুবনেশ্বরের পূর্বাঞ্চলীয় পর্যটন দপ্তরের আয়োজনে দিনটি পালন করা হয়। এতে অংশ নেন প্রায় ৬০০ জন।
ঝাড়খন্ডের খুন্তিতে কেন্দ্রীয় উপজাতি মন্ত্রী শ্রী অর্জুন মুন্ডার নেতৃত্বে প্রায় ৭০০ মানুষের উপস্থিতিতে যোগ দিবস অনুষ্ঠান হয়।
বিহারের নালন্দায় মহাবিহারে কেন্দ্রীয় বিদ্যুৎ ও পুনর্নবীকরণযোগ্য শক্তি মন্ত্রী শ্রী আর কে সিং – এর উপস্থিতিতে প্রায় ৭০০ জন মানুষ আন্তর্জাতিক যোগ দিবস অনুষ্ঠানে অংশ নেন।
বিহারের মহাবোধি মন্দিরে কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং-এর নেতৃত্বে প্রায় ৬০০ জন মানুষ এই আন্তর্জাতিক যোগ দিবস পালন করেন।
আন্দামান ও নিকোবর দ্বীপপুঞ্জের পোর্ট ব্লেয়ারে ঐতিহাসিক সেলুলার জেলে কেন্দ্রীয় মহিলা ও শিশু উন্নয়ন মন্ত্রী শ্রীমতী স্মৃতি ইরানি আন্তর্জাতিক যোগ দিবস অনুষ্ঠানে নেতৃত্ব দেন। প্রায় ৩০০ জন এতে অংশগ্রহণ করেন।
ঐতিহাসিক এই ৯টি স্থান ছাড়াও, পর্যটন মন্ত্রকের পূর্বাঞ্চলীয় শাখা ২০২২ সালে আন্তর্জাতিক যোগ দিবস পালন করে।
কলকাতার ইন্সটিটিউট অফ হোটেল ম্যানেজমেন্ট চত্বরে এই সংস্থা ও পর্যটন মন্ত্রকের কলকাতা-স্থিত পূর্বাঞ্চলীয় শাখা যৌথভাবে দিনটি পালন করে।
পাটনার ইতিহাস প্রসিদ্ধ গোলঘরে বিহার পর্যটন সংস্থা এবং পাটনা পর্যটন মন্ত্রকের কার্যালয় যৌথভাবে আন্তর্জাতিক যোগ দিবস পালন করে।
আন্দামান ও নিকোবর দ্বীপপুঞ্জের স্বরাজ দ্বীপ অর্থাৎ হ্যাভলকে বিভিন্ন সংস্থার পক্ষ থেকে দিনটি পালন করা হয়।
পর্যটন মন্ত্রক এবং পূর্বাঞ্চলীয় সব কার্যালয় বিভিন্ন সংস্থার সঙ্গে একযোগে আন্তর্জাতিক যোগ দিবস পালন করে।
পর্যটন মন্ত্রক বেলুড় মঠে ও দার্জিলিং – এ যোগ দিবস পালন করে।
PG/PM/SB
(Visitor Counter : 38
সড়কপরিবহণওমহাসড়কমন্ত্রক
শ্রী নীতিন গড়করি সড়ক নির্মাণে প্রযুক্তি, অর্থনৈতিক সুবিধা, কাঁচামালের যোগান এবং উপযুক্ত বিপণন ব্যবস্থার উপর জোর দিয়েছেন
নয়াদিল্লি, ০৯ মে, ২০২২
কেন্দ্রীয় সড়ক পরিবহণ ও মহাসড়ক দপ্তরের মন্ত্রী শ্রী নীতিন গড়করি প্রযুক্তি, অর্থনৈতিক সুবিধা, কাঁচামালের যোগান এবং উপযুক্ত বিপণন ব্যবস্থার উপর জোর দিয়ে বলেছেন, কোনও প্রকল্পের সফল বাস্তবায়নের জন্য এগুলি জরুরি। সিএসআইআর – সিআরআরআই এর উৎপাদিত, রাস্তার গর্ত মেরামত করার নতুন মোবাইল কোল্ড মিক্সচার কাম পেভার মেশিন এবং প্যাচ ফিল মেশিনের উদ্বোধন করে তিনি বলেন, সড়ক নির্মাণের ক্ষেত্রে নির্মাণ খরচ কমানো এবং নির্মাণের মানোন্নয়ন করা জরুরি। মন্ত্রী বলেন, যে কোনও প্রযুক্তির ক্ষেত্রে পেটেন্ট রেজিস্ট্রেশনই একমাত্র লক্ষ্য নয়, বরং উৎপাদক সংস্থার দায়িত্ব পেটেন্টটির বাণিজ্যিকীকরণ এবং পূর্ণ ব্যবহার নিশ্চিত করা। শ্রী গড়করি আরও বলেন, বিভিন্ন কারণে প্রচলিত ব্যবস্থায় প্রযুক্তির ব্যবহার নিয়ে কিছু দ্বিধাদ্বন্দ্ব আছে। তথ্য, মিলিত প্রয়াস ও সহযোগিতার মধ্যে সম্পূর্ণ সমন্বয় প্রয়োজন। মন্ত্রী সিএসআইআর-কে নাগপুরে ১৯৯৭ সালের সিমেন্ট কংক্রিট মিশ্রিত সড়ক নির্মাণের জন্য অভিনন্দন জানিয়ে বলেন, এখনও পর্যন্ত সেই রাস্তায় কোনও গর্ত দেখা যায়নি। সড়ক নির্মাণে ইস্পাত ও সিমেন্টের উপযুক্ত বিকল্প ব্যবহারে সকলকে উদ্যোগী হতেও তিনি আহ্বান জানান।
কেন্দ্রীয় মন্ত্রী ডাঃ জিতেন্দ্র সিং বলেন, সড়ক পরিবহণ ও মহাসড়কের ক্ষেত্রে বিজ্ঞান ও প্রযুক্তির বহুল ব্যবহার ভারতের উন্নয়নের যাত্রাপথের গুণমান বৃদ্ধি করছে। তিনি বলেন, সুলভ, টেকসই এবং পুনর্ব্যবহার্য প্রযুক্তি ভারতের সড়ক নেটওয়ার্ক তৈরিকে দ্রুততর করছে। বিজ্ঞান, প্রযুক্তি ও উদ্ভাবন আগামী দশকে ভারতের উন্নয়নের সূচক হয়ে দাঁড়াবে বলেও তিনি জানান। এই নতুন মোবাইল কোল্ড মিক্সচার কাম পেভার এবং প্যাচ ফিল মেশিন সম্বন্ধে ডাঃ সিং বলেন এই দুটি আত্মনির্ভর ভারতের উপযুক্ত উদাহরণ। দুটি যন্ত্রই সম্পূর্ণ দেশীয় প্রযুক্তিতে নির্মিত। উত্তর-পূর্ব ভারতের পাহাড়ি অঞ্চলে সড়ক ও মহাসড়ক নির্মাণে এই যন্ত্র দুটি উল্লেখযোগ্য ভূমিকা পালন করবে বলে মন্ত্রী উল্লেখ করেন।
SC/SB
(Visitor Counter : 82
প্রধানমন্ত্রীরদপ্তর
অক্ষয় তৃতীয়া উপলক্ষে দেশবাসীকে শুভেচ্ছা প্রধানমন্ত্রীর
নতুন দিল্লি, ৩ মে, ২০২২
প্রধানমন্ত্রী শ্রী নরেন্দ্র মোদী অক্ষয় তৃতীয়া উপলক্ষে দেশবাসীকে শুভেচ্ছা জানিয়েছেন। বিশেষ এই দিনটি প্রত্যেকর জীবনে সমৃদ্ধি নিয়ে আসুক, তিনি এই কামনা করেছেন।
এক ট্যুইটে প্রধানমন্ত্রী বলেছেন, "সকলকে অক্ষয় তৃতীয়া শুভেচ্ছা। বিশেষ এই দিনটি সকলের জীবনে সমৃদ্ধি নিয়ে আসুক এই কামনা করি।"
CG/BD/AS/
(
কেন্দ্রীয়মন্ত্রিসভা
দেশের সবকটি স্থানে নতুন আইআইএম স্থাপন এবং স্থায়ী ক্যাম্পাস চালুর সিদ্ধান্ত কেন্দ্রীয় মন্ত্রিসভায় অনুমোদিত
নয়াদিল্লি, ০৬ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশের সাতটি জায়গায় নতুন আইআইএম স্থাপন ও স্থায়ী ক্যাম্পাস চালুর সিদ্ধান্ত অনুমোদিত হয়েছে। এগুলি অমৃতসর, বুদ্ধগয়া, নাগপুর, সম্বলপুর, সিরমৌর, বিশাখাপত্তনম ও জম্মুতে গড়ে তোলা হবে। এর জন্য মোট ৩৭৭৫.৪২ কোটি টাকা পৌণপৌণিক ব্যয় করা হবে। এই আইআইএম-গুলি ২০১৫-১৬/২০১৬-১৭-তে চালু করা হয়েছে এবং বর্তমানে অস্থায়ী ক্যাম্পাসে রয়েছে।
প্রত্যেকটি আইআইএম ক্যাম্পাস হবে ৬০৩৮৪ বর্গমিটার আয়তনের এবং ৬০০ ছাত্রছাত্রীর জন্য পরিকাঠামো এখানে গড়ে তোলা হবে। প্রত্যেক ছাত্রছাত্রীর জন্য ৫ বছর পর্যন্ত বার্ষিক ৫ লক্ষ টাকা করে অনুদান দেওয়া হবে। তারপর থেকে এই সংস্থাগুলি তাদের অভ্যন্তরীণ উৎস থেকে অর্থে নিজেদের পরিচালনার ব্যবস্থা করবে বলে আশা করা হচ্ছে। ২০২১ সালের মধ্যে এই আইআইএম-গুলির ক্যাম্পাস ভবন নির্মাণের কাজ সম্পূর্ণ হবে। এরফলে, দেশের ২০টি আইআইএম-এর সবগুলির জন্যই স্থায়ী ক্যাম্পাসের ব্যবস্থা হবে।
আইআইএম-গুলি ছাত্রছাত্রীদের মধ্যে থেকে পেশাদার ম্যানেজার তৈরি করবে এবং দেশের অর্থনৈতিক ও শিল্পোন্নয়নের জন্য সহায়ক ভূমিকা নেবে।
CG/PB/SB…
(Visitor Counter : 181
স্বাস্থ্যওপরিবারকল্যাণমন্ত্রক
ভারতে চিকিৎসাধীন সংক্রমিতের সংখ্যা আরও কমে হয়েছে ৮,২৬,৭৪০ জন; যা ৭১ দিনের মধ্যে সর্বনিম্ন
গত ২৪ ঘণ্টায় নতুন করে সংক্রমিত হয়েছেন ৬৭,২০৪ জন;
পর পর ৩৫ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি
আরোগ্য লাভের হার বেড়ে হয়েছে ৯৫.৯৩ শতাংশ
পর পর ১০ দিন দৈনিক সংক্রমণের হার ৫ শতাংশের কম- আজ এই হার ৩.৪৮ শতাংশ
নয়াদিল্লী, ১৭ জুন, ২০২১
ভারতে গত ২৪ ঘণ্টায় নতুন করে সংক্রমিত হয়েছেন ৬৭,২০৮ জন। পর পর দশ দিন দেশে এই সংখ্যা ১ লক্ষের কম। কেন্দ্র এবং রাজ্য/কেন্দ্রশাসিত অঞ্চলগুলির যৌথ উদ্যোগে এই সাফল্য পাওয়া যাচ্ছে। ভারতে সক্রিয় সংক্রমিতের সংখ্যা নিম্নমুখী। এই সংখ্যা আরও কমে হয়েছে ৮,২৬,৭৪০ জন। ৭১ দিন পর সক্রিয় চিকিৎসাধীনের সংখ্যা এত কম হল।
গত ২৪ ঘণ্টায় সক্রিয় চিকিৎসাধীনের সংখ্যা ৩৮,৬৯২ কমেছে। আজকের হিসেবে দেশে মোট সংক্রমিতের মাত্র ২.৭৮ শতাংশ চিকিৎসাধীন।
দেশে পর পর ৩৫ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘণ্টায় ১,০৩,৫৭০ জন আরোগ্য লাভ করেছেন। এ পর্যন্ত মোট ২,৮৪,৯১,৬৭০ জন সুস্থ হয়ে ওঠেছেন। জাতীয় কোভিড মুক্তির হার ৯৫.৯৩ শতাংশ।
গত ২৪ ঘন্টায় দেশে ১৯,৩১,২৪৯ টি নমুনার পরীক্ষা করা হয়েছে। এপর্যন্ত দেশে ৩৮,৫২,৩৮,২২০ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ৩.৪৮ শতাংশ। পর পর ১০ দিন এই হার ৫ শতাংশের কম। সাপ্তাহিক সংক্রমণের হার ৩.৯৯ শতাংশ।
দেশে এ পর্যন্ত ২৬,৫৫,১৯,২৫১ টি টিকার ডোজ দেওয়া হয়েছে। গতকাল টিকা দেওয়া হয়েছে ৩৪,৬৩,৯৬১জনকে।
স্বাস্থ্যকর্মীদের মধ্যে ১,০০,৮৮,০৮১ জন টিকার প্রথম ডোজ এবং ৭০,১৭,৮৩৮ জন টিকার দ্বিতীয় ডোজ পেয়েছেন।
প্রথম সারির করোনা যোদ্ধাদের মধ্যে ১,৬৯,৫৬,৫১৫ জন প্রথম ডোজ এবং ৮৯,৩৬,৭১১ জন দ্বিতীয় ডোজ পেয়েছেন।
১৮-৪৪ বছর নাগরিকদের মধ্যে প্রথম ডোজ পেয়েছেন ৪,৭৩,৪৩,৬০৮ জন এবং দ্বিতীয় ডোজ পেয়েছেন ৯,৬৯,০৮৫ জন। ৪৫-৬০ বছর বয়সী নাগরিকদের মধ্যে প্রথম ডোজ পেয়েছেন ৭,৭৯,২২,২২৪ জন। আর দ্বিতীয় ডোজ পেয়েছেন ১,২২,৯৬,৩৪৯ জন। যাঁদের বয়স ৬০এর ওপরে তাঁদের মধ্যে ৬,৩৫,৩৭,৬৫২ জন প্রথম ডোজ এবং ২,০৪,৫১,১৮৮ জন দ্বিতীয় ডোজ পেয়েছেন।
CG/CB/
(Visitor Counter : 144
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ১৮ মে, ২০২৩
ভারতের রাষ্ট্রপতি প্রধানমন্ত্রীর পরামর্শ অনুযায়ী কেন্দ্রীয় মন্ত্রিসভায় দপ্তর পুনর্বন্টন করেছেন।
১) ধরিত্রী বিজ্ঞান মন্ত্রকের দায়িত্ব দেওয়া হয়েছে কিরেন রিজিজুকে।
২) কিরেন রিজিজুর জায়গায় আইন এবং বিচার মন্ত্রকের দায়িত্বে আসছেন অর্জুন রাম মেঘওয়াল। তিনি এই মন্ত্রকের স্বাধীন দায়িত্বপ্রাপ্ত প্রতিমন্ত্রী হচ্ছেন। এতদিন যে দপ্তরগুলি তাঁর হাতে ছিল তাও থাকছে।
PG/AC/NS
(Visitor Counter : 71
প্রধানমন্ত্রীরদপ্তর
য়োশিহিদে সুগা জাপানের প্রধানমন্ত্রী হওয়ায় অভিনন্দন জানালেন প্রধানমন্ত্রী
নতুনদিল্লি, ১৬ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী, নবনিযুক্ত জাপানের প্রধানমন্ত্রী য়োশিহিদে সুগাকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন, '' য়োশিহিদে সুগা জাপানের প্রধানমন্ত্রী নিযুক্ত হওয়ায় আন্তরিক অভিনন্দন জানাচ্ছি। আমি মনে করি, আমরা যৌথভাবে আমাদের বিশেষ কৌশলগত ও বিশ্ব অংশীদারির দায়িত্বকে এক নতুন উচ্চতায় পৌঁছে দিতে পারবো।''
(CG/AC
কেন্দ্রীয়মন্ত্রিসভা
গ্রাহক সুরক্ষা এবং বৈধ পরিমাপন ক্ষেত্রে মরিশাসের সঙ্গে মউ স্বাক্ষরের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২২ নভেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠকে ভারত ও মরিশাসের মধ্যে গ্রাহক সুরক্ষা ও বৈধ পরিমাপন ক্ষেত্রে সমঝোতাপত্র বা মউ স্বাক্ষরের প্রস্তাবটি অনুমোদিত হয়েছে।
এই সমঝোতাপত্র স্বাক্ষরের ফলে দুই দেশের দ্বিপাক্ষিক সম্পর্ক আরও বৃদ্ধি পাবে। গ্রাহক সুরক্ষা ক্ষেত্রে সহযোগিতার প্রসারেও এই চুক্তিটি সাহায্য করবে। সেইসঙ্গে, প্রাতিষ্ঠানিক তথ্য আদানপ্রদান সহ দুই দেশে পরিমাপন ক্ষেত্রে যে অগ্রগতি হচ্ছে তার পারস্পরিক সুবিধা গ্রহণেও মউটির গুরুত্বপূর্ণ থাকবে। বিভ্রান্তিকর বিজ্ঞাপন, টেলি-বিপণন, বহুস্তরীয় বিপণন, ই-বাণিজ্য সহ বিভিন্ন ক্ষেত্রে নতুন ধরণের চ্যালেঞ্জগুলির মোকাবিলায় গ্রাহক সুরক্ষা ও বৈধ পরিমাপন ক্ষেত্রে এই মউটি এক স্থায়ী ও মজবুত ব্যবস্থা প্রদান করবে। এই মউ স্বাক্ষরের ফলে জাতীয় ও আন্তর্জাতিক মান অনুসরণ করা ও তা বজায় রাখা সম্ভব হবে যার ফলে, নতুন ধরণের চ্যালেঞ্জগুলির মোকাবিলা আরও সহজ হবে। একইসঙ্গে, নিয়মিত তথ্যের আদানপ্রদান ও প্রশিক্ষণ কর্মসূচির ফলে সুপ্রশাসন ও গ্রাহক স্বার্থ সুরক্ষার বিষয়টিও সুনিশ্চিত হবে।
CG/BD/DM/…
(Visitor Counter : 72
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৮৫ কোটি ২১ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৫৫ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ০৪ এপ্রিল, ২০২২
দেশ জুড়ে দ্রুত কোভিড-১৯টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্য ও কেন্দ্রশাসিত অঞ্চলগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৮৫,২১,৪৪,৪৯৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫,৫৫,০০,৭২৬ টি টিকার ডোজ আছে।
CG/CB/
(Visitor Counter : 87
যুবওক্রীড়াবিষয়কমন্ত্রক
সরকার ক্রীড়া ও ক্রীড়া উন্নয়নের লক্ষ্যে গ্রামীণ অঞ্চল সহ সারা দেশে বেশ কয়েকটি প্রকল্পের রূপায়ণ করেছে : কিরেন রিজিজু
নতুন দিল্লি, ৮ ফেব্রুয়ারি, ২০২১
ক্রীড়া ও যুব কল্যাণ মন্ত্রকের পক্ষ থেকে খেলাধুলার পরিকাঠামোগত উন্নয়ন এবং তার মানোন্নয়নের জন্য একাধিক উন্নয়নমূলক পরিকল্পনা গ্রহণ করেছে। রাজ্যসভায় আজ এক লিখিত প্রশ্নের উত্তরে কেন্দ্রীয় ক্রীড়া ও যুব কল্যাণ মন্ত্রকের রাষ্ট্রমন্ত্রী কিরেন রিজিজু এই তথ্য জানিয়েছেন। এরমধ্যে গ্রামাঞ্চলকেও ধরা হয়েছে, সেখানকার যুবদের উৎসাহিত করতে।
উল্লেখযোগ্য কর্মসূচি গুলির মধ্যে রয়েছে- ১) খেলো ইন্ডিয়া প্রকল্প। ২) জাতীয় ক্রীড়া ফেডারেশনকে সহযোগিতা। ৩) আন্তর্জাতিক খেলাধুলার ইভেন্টগুলির ক্ষেত্রে বিজয়ী খেলোয়াড় এবং তাঁদের প্রশিক্ষকদের জন্য বিশেষ পুরস্কার। ৪) জাতীয় ক্রীড়া পুরস্কার, কৃতি ক্রীড়াবিদদের জন্য পেনশন ব্যবস্থা। ৫) পণ্ডিত দীনদয়াল উপাধ্যায় জাতীয় ক্রীড়া কল্যাণ তহবিল। ৬) জাতীয় ক্রীড়া উন্নয়ন তহবিল। ৭) স্পোর্টস অথরিটি অফ ইন্ডিয়ার মাধ্যমে রানিং স্পোর্টস ট্রেনিং সেন্টার।
এ বিষয়ে বিস্তারিত তথ্য ক্রীড়া ও যুব কল্যাণ মন্ত্রক এবং স্পোর্টস অথরিটি অফ ইন্ডিয়ার ওয়েবসাইটে পাওয়া যাবে।
খেলাধুলার বিভিন্ন প্রকল্পের জন্য কেন্দ্র সরকার ২০১৭-১৮ অর্থ বছরে ১৩৯৩.২১ কোটি টাকা, ২০১৮-১৯ অর্থবছরে ১৩৮১.৫২ কোটি টাকা এবং ২০১৯-২০ অর্থ বছরে ২ হাজার কোটি টাকা বরাদ্দ করা হয়েছে বলে জানানো হয়েছে।
কেন্দ্রীয়মন্ত্রিসভা
সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া এবং ম্যানিটোবা সিকিউরিটিজ কমিশন, কানাডার মধ্যে দ্বিপাক্ষিক সমঝোতা পত্রে কেন্দ্রীয় মন্ত্রিসভার অনুমোদন
নতুন দিল্লি, ১৩ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ভারতের সিকিউরিটিজ অ্যান্ড এক্সচেঞ্জ বোর্ড এবং কানাডার ম্যানিটোবা সিকিউরিটিজ কমিশনের মধ্যে স্বাক্ষরিত সমঝোতাপত্রে অনুমোদন দিয়েছে।
সুবিধা :
• এই সমঝোতাপত্র শেয়ার ও ঋণপত্র সংক্রান্ত বিধিনিয়মের আন্তঃসীমান্ত সহযোগিতার আনুষ্ঠানিক ভিত্তি স্থাপন করবে, পারস্পরিক সহযোগিতার পথ সুগম করবে, দক্ষ নজরদারি ব্যবস্থা কায়েম করবে, প্রযুক্তিগত জ্ঞান বিনিময়ে সাহায্য করবে এবং শেয়ার ও ঋণপত্রের বাজারে কার্যকর বিধিনিয়ম প্রয়োগে সহায়ক হবে।
• এই সমঝোতাপত্রের সুবাদে ম্যানিটোবার বিনিয়োগকারীরা সেবিতে বিদেশী লগ্নিকারী হিসেবে নিজেদের নিবন্ধিত করতে পারবেন।
প্রভাব :
কানাডার ম্যানিটোবা প্রদেশের বহু সংস্থা বিদেশী বিনিয়োগকারী হিসেবে সেবিতে নিবন্ধিত হতে চায়। এর পূর্বশর্ত হলো, সংশ্লিষ্ট বিদেশী দেশ/ প্রদেশের শেয়ার ও ঋণপত্র বাজারের নিয়ন্ত্রককে আন্তর্জাতিক সিকিউরিটিজ কমিশন সংস্থার বহুপাক্ষিক সমঝোতাপত্রে  স্বাক্ষর করতে হবে। এছাড়া সেবির সঙ্গে দ্বিপাক্ষিক সমঝোতাপত্রেও সংশ্লিষ্ট দেশকে স্বাক্ষর করতে হবে। ম্যানিটোবার প্রায় ২০টি লগ্নিকারী সংস্থা  এই সমঝোতাপত্রের ফলে উপকৃত হবে। এই সংস্থাগুলি এবার ভারতীয় বাজারে বিনিয়োগ করতে পারবে।
CG/SD/AS/
(
প্রধানমন্ত্রীরদপ্তর
২৮ অগাস্ট রোজগার মেলায় প্রধানমন্ত্রী সরকারি দফতর এবং সংস্থায় ৫১ হাজারের বেশি নব নিযুক্তদের নিয়োগ পত্র প্রদান করবেন
নতুনদিল্লি ২৭ অগাস্ট
প্রধানমন্ত্রী শ্রী নরেন্দ্র মোদী ২৮ অগাস্ট ২০২৩ সকাল সাড়ে ১০-টায় ভিডিও কনফারেন্সিং-এর মাধ্যমে ৫১ হাজারের বেশি নব নিযুক্তকে নিয়োগপত্র প্রদান করবেন । এই উপলক্ষে প্রধানমন্ত্রী নব নিযুক্তদের উদ্দেশে ভাষণও দেবেন।
সারা দেশে ৪৫ টি স্থানে রোজগার মেলা আয়োজিত হবে। এই রোজগার মেলার মাধ্যমে স্বরাষ্ট্র মন্ত্রক সেন্ট্রাল রিজার্ভ পুলিশ ফোর্স, বর্ডার সিকিওরিটি ফোর্স, সশস্ত্র সীমাবল, অসম রাইফেলস, সেন্ট্রাল ইন্ডাস্ট্রিয়াল সিকিওরিটি ফোর্স, ইন্দো টিবেটান বর্ডার পুলিশ এবং নারকোটিক্স কন্ট্রোল ব্যুরো-র মতো বিভিন্ন কেন্দ্রীয় সশস্ত্র পুলিশ বাহিনীর পাশাপাশি দিল্লি পুলিশেও কর্মী নিয়োগ করছে। দেশের নানা প্রান্ত থেকে নির্বাচিত নব নিযুক্তরা স্বরাষ্ট্র মন্ত্রকের বিভিন্ন সংস্থায় কনস্টেবল, সাব ইনস্পেক্টর এবং নন জেনারেল ডিউটি ক্যাডার পদে যোগ দেবেন।
সিএপিএফ-এর পাশাপাশি দিল্লির পুলিশ শক্তিশালী হলে এই বাহিনীগুলি তাদের বহুমুখী ভূমিকা আরও কার্যকর করতে পারবে । অভ্যন্তরীণ নিরাপত্তা, সন্ত্রাস বিরোধী অভিযান, অনুপ্রবেশের মোকাবিলা, চরম বামপন্থী বিরোধী অভিযান এবং দেশের সীমান্ত রক্ষায় ফলপ্রসূ হবে ।
প্রধানমন্ত্রী চান কর্মসংস্থানকে সর্বোচ্চ অগ্রাধিকার দিতে। তাঁর সেই লক্ষ্যপূরণে রোজগার মেলা একটি পদক্ষেপ। কর্মসংস্থান বৃদ্ধি এবং যুব সমাজের স্বশক্তিকরণ এবং তাদের জাতীয় উন্নয়নে অংশ নিতে সুযোগ করে দেওয়ার জন্য রোজগার মেলা অনুঘটক হিসেবে কাজ করবে বলে আশা করা হচ্ছে ।
নবনিযুক্তরা আইগট কর্মযোগী পোর্টালে অন লাইন মডিউল কর্মযোগী প্রারম্ভের মাধ্যমে নিজেদের প্রশিক্ষিত করে তোলার সুবিধাও পাবেন। যেকোনো জায়গা থেকে যেকোনো যন্ত্রে এই পোর্টালে ৬৭৩-টির বেশি ই-লার্নিং পাঠ্যক্রম পাওয়া যাবে ।
(AC/AP/CS…